Die tweede slaapkamer

Die Tweede Slaapkamer is 'n Afrikaanse rolprent wat op 1 Januarie 1962 vrygestel is. Die film handel oor 'n jonggetroude paartjie, wat vertolk word deur Susan Cloete en Jaco van der Westhuizen. Die twee verhuur hul spaarkamer aan 'n reeks eienaardige loseerders om ekstra geld te verdien. Gordon Vorster was beide die regisseur en draaiboekskrywer van die prent gewees.

 Genre 
Die rolprent is 'n komiese spanningsprent.

 Hoofrolspelers 
 Susan Cloete as Maxie le Roux
 Jaco van der Westhuizen as Johan le Roux
 Gert van den Bergh
 Dale Swanepoel
 Christo Gerber
 Nicky Caras (aka Nicolette Caras)
 Pat Gill
 Ralph Loubser
 Len Lindeque
 George Canes
 Arthur Swemmer
 Wena Naudé
 Elsa Fouché
 Willem Loots
 Ernest Budricks
 Dulcie van den Bergh
 Douglas Fuchs
 Frances Fuchs
 Lourens Schultz

 Storielyn 
Maxie en Johan le Roux verhuur hulle spaarkamer vir 'n ekstra inkomste, maar die loseerders is eksentriek en almal kom met hulle eie  probleme. Die eerste huurder, Gysbert Papenfus is 'n abstrakte skilder wat van sy vrou se toorn probeer ontsnap, maar word uiteindelik na sy huis teruggesleep. Die volgende huurder, MC de Kort is 'n rokjagter, maar toe Johan agterkom hy flirt agter Maxie aan, skop hy hom summier uit. Johan besluit om die kamer aan twee professionele dansers te verhuur, maar die keer raak Maxie sommer vinnig van hulle ontslae. Daarna trek die beleefde Kariba van Dyk in, en die Le Rouxs glo hulle probleme is vergoed verby. Kariba is 'n talentvolle kok en pianis, en help selfs vir Johan met sy bouplanne. Maar dit word gou duidelik kan Kariba aan sielkundige probleme ly. Een aand, nadat sy onwetend amper vir Maxie verwurg het, besluit die Le Rouxs dat dit maar beter is om sonder enige bywoners klaar te kom.

 Sien ook 
 Lys van Afrikaanse rolprente

Kategorie:Afrikaanse rolprente
Kategorie:Suid-Afrikaanse rolprente
Kategorie:Komedierolprente